Aalborgs Bedste er en tilbagevendende årlig tradition, der på grund af coronaepidemien ikke blev afviklet i 2020 og 2021. Det var forklaringen på, at der mandag var langt flere mestre end sædvanligt, der var blevet inviteret til at få et håndtryk og en lykønskning af borgmester Thomas Kastrup-Larsen. Mestrene fra 2019, 2020 og 2021 havde alle fået en invitation til arrangementet i Aalborg Kongres & Kultur Center, så de, der vandt medaljer hjem til Aalborg i 2019 og 2020, ikke blev forbigået. Når man ser på antallet af mesterskaber, som Aalborgs atleter har taget hjem til byen i de tre år, er det tydeligt, at epidemien også her har sat sine spor. Hvor Aalborg kunne bryste sig af 469 mesterskaber i 2019, var det mindre end det halve i 2019 og cirka det halve i 2021. Det skyldes, at udskudte og aflyste mesterskaber har ramt mange idrætsgrene i de år, hvor epidemien har hærget hårdest.

Referat:
På grund af corona-epidemien var der i år ekstra mange idrætsmestre, der skulle have en lykønskning fra borgmester Thomas Kastrup-Larsen.